b'\n_START_ARTICLE_\nF\xc3\xa6r\xc3\xb8ysk syke\n_START_PARAGRAPH_\nF\xc3\xa6r\xc3\xb8ysk syke (f\xc3\xa6r\xc3\xb8ysk: F\xc3\xb8royska sj\xc3\xbakan) er en d\xc3\xb8delig recessivt nedarvet sykdom, som bare eksisterer p\xc3\xa5 F\xc3\xa6r\xc3\xb8yene. Den har ingen andre navn. _NEWLINE_Forskere mener at omkring hver tjuefemte f\xc3\xa6r\xc3\xb8ying i dag er b\xc3\xa6rer av sykdommen, hvilket er en vesentlig \xc3\xb8ker risikoen for at sykdommen videref\xc3\xb8res. \xc3\x85 v\xc3\xa6re b\xc3\xa6rer betyr statistisk sett, at en mann og en kvinne som f\xc3\xa5r barn sammen og som samtidig er b\xc3\xa6rerne har risiko for at videref\xc3\xb8re sykdommen til barna sine, og i dette tilfelle vil en fjerdedel av avkommene f\xc3\xa5 sykdommen. Et av 2000 nyf\xc3\xb8dte barn p\xc3\xa5 F\xc3\xa6r\xc3\xb8yene f\xc3\xb8des med den f\xc3\xa6r\xc3\xb8yske syke. Man vet at minst 9 barn er f\xc3\xb8dt med sykdommen p\xc3\xa5 F\xc3\xa6r\xc3\xb8yene i perioden mellom 1978 til 2003._NEWLINE_Forskere har funnet ut at genmutasjonen fant sted i bygden Oyri p\xc3\xa5 Eysturoy. Alle pasienter har foreldre som er etterkommere av \xc3\xa9n mann, som bodde i denne bygden omkring 1630._NEWLINE_Det defekte genet gj\xc3\xb8r at et viktig enzym som p\xc3\xa5virker mange funksjoner i kroppen ikke blir produsert. Symptomene kan v\xc3\xa6re svake muskler og d\xc3\xb8vhet. Generelt er barnas mentale tilstand normal, men p\xc3\xa5 grunn av omfattende fysiske handicap er de ikke i stand til at klare seg uten hjelp. Pasienter  som lider av f\xc3\xa6r\xc3\xb8ysk syke lever i gjennomsnitt ni \xc3\xa5r, noen har dog overlevet sykdommen opp til ten\xc3\xa5rene._NEWLINE_Den f\xc3\xa6r\xc3\xb8yske syke og karnitintransport\xc3\xb8rdefekt (CTD) er to forskjellige sykdommer, som har til felles at de er arvelige og begge er mer vanlige p\xc3\xa5 F\xc3\xa6r\xc3\xb8yene enn i andre land.'